al maistre dois & . xl . iouenes bachelers seruirent as autres dois de lo
laiens & furent tot si bien serui comme nules gens plus . Et quant uint
en la fin del mangier que tout li mes furent uenu si parla li rois artus si haut
que tout loirent aual la sale & dist . oes seigneur & vn & autre qui estes
uenu a ma cort por moi esleechier . ie vous rent graces & mercis & a dieu
auant de la ioie & de lonor que vous maues faite , & sacies que ie uoel is
establir a ma cort por moi esleechier toutes les fois que ie porterai corone
iou veu a dieu que ia ne serrai al mangier deuant que aucune auenture i
sera auenue de quel part ke che soit . par tel conuent que sele est bele & tele
quele fait adrechier par les cheualiers de ma cort qui por pris & por honor
conquerre i uaudront repairier & estre mi ami & mi compaignon & mi 20
parent . Et quant li cheuaUers de la table roonde oirent le ueu que li rois
artus auoit fait si parlerent ensamble & distrent puis que li rois auoit fait
ueu en la cort il conuenoit quil fesissent ausi lor ueu . tant quil sacorderent
a vne cose & a . j . conseil si cargierent a nascien la [foL 172, col. a] parole
a raconter deuant le roy oiant tous les barons . [w48i] =5

LOrs sen uont tout li compaignon de la table roonde deuant le roy & (432)
nasciens commencha la raison & dist si haut que tout loirent par laiens.
